Բաբայանը կրկնեց առաջին ատյանում տված ցուցմունքը, թե «Իգլա»-ի մասին իմացել է ընկերոջից՝ Սանասար Գաբրիելյանից, ով ցույց է տվել հրթիռի նկարները, խորհուրդ հարցրել՝ արժե՞ նվիրել բանակին, ինքն էլ ասել է, որ առանց սնունցման սարքի այդ խողովակն անպիտան է ու խորհուրդ տվել տանել Ղարաբաղի գյուղերից մեկում թաղել, տեղը հայտնել զինվորականի, գուցե հետագայում զինուժում ինչ-որ բանի ծառայի․ - «Թե չէ ձեռքիդ որ բռնեն, կդատեն․․․ Էսքանը ասել եմ, չեմ հրաժարվում որևիցե բառից: Ինչի՞ համար եք դատում: Եթե դա ուղղակի ցանկությունն ա որոշ մարդկանց, այլ հարց ա: Բայց ոչ թե ասեք՝ էսինչ օրենքը խախտել ես»: